ΓΡΑΠΤΗ ΕΡΩΤΗΣΗ P-1090/01

υποβολή: Luciana Sbarbati (ELDR) προς την Επιτροπή

(27 Μαρτίου 2001)

Θέμα: Κοινοτικές αντιθέσεις στον τομέα της έρευνας

Οι Υπουργοί Παιδείας και Έρευνας, οι οποίοι συναντήθηκαν στην Ουψάλα για να προετοιμάσουν τη Διάσκεψη Κορυφής της Στοκχόλμης, συζήτησαν τις συνέπειες γι' αυτούς τους δυο τομείς από τη γήρανση του πληθυσμού της ΕΕ και εξέτασαν σουηδική μελέτη η οποία προβλέπει ότι το 28 % του ευρωπαϊκού πληθυσμού θα είναι άνω των 65 ετών το έτος 2050 (έναντι 14 % σήμερα) και ότι η διεύρυνση δεν θα επηρεάσει προς το καλύτερο την κατάσταση αυτή, διότι μόνο η Τουρκία παρουσιάζει αντίθετη τάση.

Στον τομέα της έρευνας (περιβαλλοντικής, οικονομικο-κοινωνικής, επιστημονικής και τεχνολογικής) η μείωση του αριθμού των εργαζομένων και η πτώση (παρακμή) της καινοτομίας και των ειδικοτήτων θα προκαλέσουν αργότερους ρυθμούς ανάπτυξης. Για το λόγο αυτό, η Σουηδική Προεδρία μελετά πως να καλυφθούν οι ανάγκες από πλευράς ανθρώπινων πόρων στον επιστημονικό χώρο, πως να βελτιώσει την εικόνα που έχουν οι νέοι για τις επιστήμες και την τεχνολογία και πως να φέρει το κοινό κοντύτερα στην επιστήμη, εξετάζει δε και το ενδεχόμενο πρόσληψης ερευνητών από τρίτες χώρες.

Αντίθετα, η Επιτροπή αποφασίζει να μειώσει κατά 200 άτομα το προσωπικό του ΚΚΕρ (παρά τη συμφωνία του Συμβουλίου το 1998 να διατηρηθεί το οργανόγραμμα) και να μεταφέρει το προσωπικό και τις δραστηριότητες του Ίσπρα στο Πάττεν (τον Ιανουάριο του 2001) χωρίς να ζητήσει τη γνώμη του Κοινοβουλίου και στη συνέχεια ανακοινώνει ότι η πλειοψηφία των ερευνητών θα συνταξιοδοτηθεί το 2008, ενώ τα πανεπιστήμια δεν θα είναι σε θέση να εξασφαλίσουν την αντικατάστασή τους και οι σημερινές συνθήκες από πλευράς θεωρήσεων, κινητικότητας και καθεστώτος εργασίας και διαμονής απαιτούν διαρθρωτικές αλλαγές.

Θα μπορούσε η Επιτροπή να εξηγήσει ποια είναι η λογική της απομάκρυνσης του προσωπικού ενός τομέα που κινδυνεύει ναποφέρει ακριβώς από την έλλειψη προσωπικού;

Είναι επίσης λογικό να προσδοκεί την εισροή πολιτών τρίτων χωρών, ενώφίστανται κοινοτικοί περιορισμοί σ' ό,τι αφορά τις θεωρήσεις, την κινητικότητα και τους κοινοτικούς κανόνες περί εργασίας και διαμονής;

Απάντηση του κ. Busquin εξ ονόματος της Επιτροπής

(11 Μαΐου 2001)

Μία από τις συστάσεις που διατυπώνονται στην έκθεση της ομάδαςψηλού επιπέδουπό την προεδρία του Υποκόμη Davignon ήταν να εστιασθούν οι δραστηριότητες του Κοινού Κέντρου Έρευνών (ΚΚΕρ) σε πεδία στα οποία το Κέντρο διαθέτει τεχνογνωσία αιχμής. Επιπλέον, στο πλαίσιο της διαδικασίας αναθεώρησης των προτεραιοτήτων της που ξεκίνησε στις αρχές του 2000, η Επιτροπή ενέκρινε, κατά τη συνεδρίαση της 26ης Ιουλίου 2000, τις συστάσεις της επιτροπής καθοδήγησης που συστάθηκε για τον σκοπό αυτό.

Στο πλαίσιο αυτό, η Επιτροπή ζήτησε από τον Επίτροπο τον αρμόδιο σε θέματα έρευνας να αναθέσει στο ΚΚΕρ να διενεργήσει μελέτη σκοπιμότητας σχετικά με το κλείσιμο του ινστιτούτου στο Petten και να εξετάσει το ενδεχόμενο κατάργησης 200 θέσεων εργασίας μέσω της σταδιακής μείωσης των δραστηριοτήτων όλων τωνπηρεσιών του ΚΚΕρ.

Η μελέτη σκοπιμότητας σχετικά με το κλείσιμο του ινστιτούτου στο Petten ολοκληρώθηκε και τα συμπεράσματα της μελέτηςποβλήθηκαν στην Επιτροπήπό μορφή ανακοίνωσης η οποία εγκρίθηκε στις 22 Ιανουαρίου 2001(1).

Στα συμπεράσματα της μελέτης σκοπιμότητας συνιστάται, μεταξύ άλλων, η μεταφορά των δραστηριοτήτων που συνδέονται με τη μελέτη της μείωσης των εκπομπών των αυτοκινήτων από το Petten στο Ispra, και η μεταφορά της μονάδας για την ασφάλεια των αντιδραστήρων από το Ispra στο Petten. Αυτό ανταποκρίνεται στη βούληση κατοχύρωσης της συνεκτικότητας των δραστηριοτήτων κάθε ινστιτούτου του ΚΚΕρ.

Δεδομένου ότι επρόκειτο για εσωτερικό μέτρο ανακατάταξης τωνπηρεσιών της, η Επιτροπή δεν συμβουλεύτηκε ταπόλοιπα όργανα σχετικά με αυτή τη μεταφορά προσωπικού.

Με βάση τα συμπεράσματα της επιτροπής καθοδήγησης, η Επιτροπή θα προτείνει στην αρμόδια επί του προϋπολογισμού αρχή την τροποποίηση του πίνακα προσωπικού του ΚΚΕρ από το 2002 και μετά.

Οιπόλοιπες δραστηριότητες του ΚΚΕρ αποτέλεσαν αντικείμενο λεπτομερούς ελέγχου. Τα προτεινόμενα μέτρα εστίασης των δραστηριοτήτων έχουν στόχο να εξασφαλίσουν ένα μακρόχρονο μέλλον για το ΚΚΕρ, στο πλαίσιο της αποστολής επιστημονικής και τεχνικήςποστήριξης των κοινοτικών πολιτικών που του έχει ανατεθεί.

(1) C(2001)125 της 22.1.2001.